Държавен вестник, бр. 18, 2016 г., стр. 7

БРОЙ  18	
Д Ъ Р Ж А В Е Н  В Е С Т Н И К 	
СТР.  7  
МИНИСТЕРСТВА  
И ДРУГИ ВЕДОМСТВА
МИНИСТЕРСТВО 
НА ВЪТРЕШНИТЕ РАБОТИ
СПОРАЗУМЕНИЕ
между правителството на Република България 
и правителството на Република Турция за 
сътрудничество в областта на извънредните 
ситуации
(Утвърдено с Решение № 761 от 14 септември 
2012 г. на Министерския съвет. В сила от 
7 октомври 2015 г.)
Правителството на Република България 
и правителството на Република Турция, по-
нататък наричани „Договарящи страни“,
Като отчитат все по-силно изразяващия 
се трансграничен характер на природните и 
предизвикани от човека извънредни ситуации, 
необходимостта от навременни и ефективни 
решения на свързаните с тях въпроси чрез 
международно сътрудничество и важността 
на координирането на съвместните усилия на 
двете държави в тази сфера;
Като вземат предвид националното за-
конодателство и действащите двустранни и 
многостранни правни инструменти, в които 
Договарящите страни участват;
Като потвърждават своята ангажираност 
към целите и принципите на Организацията 
на обединените нации и признават усили-
ята на ООН в областта на превенцията на 
извънредните ситуации и намаляване на по-
следствията от тях и приетите в тази сфера 
международни документи;
Като подчертават важността на междуна-
родните и неправителствените организации 
за реагиране и предоставяне на помощ при 
извънредни ситуации;
Като подкрепят усилията за оказване на 
помощ при извънредни ситуации на Органи-
зацията на обединените нации, Европейския 
съюз, Организацията на Северноатлантиче-
ския договор и други международни органи-
зации и форуми;
Припомняйки, че анализите на ООН и други 
международни организации сочат нарастване 
на уязвимостта спрямо подобни ситуации 
и призовават за комплексно третиране на 
всички степени на управление на бедствия, 
от превенцията и ранното предупреждение 
до възстановяването, с цел изграждане на 
устойчивост;
Като подкрепят усилията за оказване на 
помощ при извънредни ситуации на Органи-
зацията на обединените нации, Европейския 
съюз, Организацията на Северноатлантиче-
ския договор и Евроатлантическия съвет за 
партньорство;
Като съзнават, че ефективното междуна-
родно сътрудничество в областта на предот­
вратяването, готовността и реагирането при 
извънредни ситуации може да спасява живот, 
както и да стимулира опазването на околната 
среда и социално-икономическото развитие, 
и да подкрепя стабилността на държавите на 
Договарящите страни и техните граждани;
Водени от убеждението, че сътрудничест-
вото между Договарящите страни в областта 
на извънредните ситуации е от взаимна полза 
и засилва приятелските отношения между 
двете държави, води до предупреждаване 
за извънредни ситуации и в този смисъл 
допринася за развитието и сигурността на 
двете държави,
Се споразумяха за следното:
Член 1
Предмет
Това споразумение определя общата рамка 
за сътрудничество в областта на превенцията, 
готовността и реагирането при извънредни 
ситуации, извършването на пожарогасителна 
и спасителна дейност при пожари, бедствия 
и други извънредни ситуации, както и ус-
ловията и реда за оказване на доброволна 
помощ между Договарящите страни в случай 
на извънредни ситуации на територията на 
държавата на някоя от тях.
Член 2
Определения
За целта на това споразумение се въвеждат 
следните определения:
„Извънредна ситуация“ е всяка ситуация, 
която има или може да има неблагоприятно 
въздействие върху хората, околната среда или 
имуществото.
„Бедствие“ е събитие или поредица от 
събития, предизвикани от природни явления, 
инциденти, аварии или други извънредни 
обстоятелства, които засягат или застраша-
ват живота или здравето на населението, 
имуществото или околната среда в размери, 
които изискват предприемането на мерки или 
участието на специални сили и използването 
на специални ресурси.
„Страна, искаща помощ“ е Договарящата 
страна, чиито компетентни органи, посочени 
в чл. 3, ал. 2, са отправили писмено искане за 
помощ до другата Договаряща страна. 
„Страна, оказваща помощ“ е Договарящата 
страна, чиито компетентни органи, посочени 
в чл. 3, ал. 2, оказват помощ на страната, 
отправила искането.
„Спасителен екип“ е специално обучено 
невоенно формирование от специалисти от 
страната, оказваща помощ, с подходящо 
оборудване, спасителни кучета и средства за 
подпомагане.